На основу члана 4. Правилника о стипендирању студената ученика са територије Општине Владичин Хан, Комисија за доделу студентских стипендија Општине Владичин Хан, дана 03.04.2015. године расписује:

**КОНКУРС ЗА ДОДЕЛУ УЧЕНИЧКИХ СТИПЕНДИЈА УЧЕНИЦИМА СРЕДЊИХ ШКОЛА СА ТЕРИТОРИЈЕ ОПШТИНЕ ВЛАДИЧИН ХАН**

**ЗА ШКОЛСКУ 2014/2015 ГОДИНУ**

***УСЛОВИ ЗА ДОДЕЛУ УЧЕНИЧКИХ СТИПЕНДИЈА***

Право на ученичку стипендију, у складу са законом, имају ученици средњих школа чији је оснивач Република Србија, аутономна покрајина или јединица локалне самоуправе, који су први пут уписани у одређени разред у текућој школској години, чије се школовање финансира из буџета Републике Србије, који имају **држа­вљанство** Републике Србије, који стално постижу одличан успех у владању и чији родитељ или старатељ има годину дана пре расписивања конкурса **пребивалиште** на територији општине Владичин Хан.

На конкурс за доделу ученичких стипендија могу се пријавити ученици I разреда средње школе који су у свим разредима од V до VIII разреда основне школе из владања имали оцену примерно (5), односно ученици од II до IV разреда средње школе који су у свим претходно завршеним разредима средње школе из владања имали оцену примерно (5).

Право на стипендију немају кандидати који су за школску 2014/2015 годину остварили право на стипендију или кредит одлуком Министарсва просвете, науке и технолошког развоја Републике Србије.

***БРОЈ КОРИСНИКА***

За школску 2014/2015 годину у Општини Владичин Хан додељује се максимално 28 (двадестосам) стипендија од тога 23 (двадесеттри) стипендија ученицима који похађају средњу школу на територији Општине Владичин Хан чији је оснивач Република Србија, аутономна покрајина или јединица локалне самоуправе. Од 23 ученичких стипендија које се додељују ученицима средњих школа на територији Општине Владичин Хан, 6 (шест) ученичких стипендија се додељује ученицима првог разреда, а осталих 17 (седамнест) ученицима од другог до четвртог разреда.

Средства за исплату стипендија обезбеђују се у буџету Општине Владичин Хан и садржана су у Одлуци о буџету Општине Владичин Хан за 2015. годину објављене у Сл. гласник града Врања бр. 30/2014 на посебно исказаној позицији за ученичке стипендије у оквиру раздела 5 – Општинска управа, позиција 76 Накнаде за соц. заш. из буџета - Ученичке стипендије.

***ПОТРЕБНА ДОКУМЕНТА***

Кандидат приликом пријављивања на конкурс подноси следећа документа, односно обрасце који су наведени у Конкурсу и чине његов саставни део:

* ПРИЈАВУ (Образац бр. 1);
* Потврда о уписаном разреду, да ученик има статус редовног ученика и да није обнављао ниједну годину током школовања. (Образац бр. 2);
* УВЕРЕЊЕ о просечном месечном приходу по члану породице ученика за период јул – децембар 2014 године (Образац бр. 3);
* штампане податке са електронске личне карте или извод из матичне књиге рођених.
* штампане податке са електронске личне карте или фотокопију личне карте родитеља или старатеља
* Оверене копије сведочанства за сваки завршен разред средње школе, а за ученике прве године сведочанство о завршеној основној школи.

Напред наведена документа, односно докази морају бити оверени од стране одговарајуће службе, и то:

* **Образац бр. 2** – издаје на свом обрасцу и оверава средња школа у коју је ученик уписан;
* **Образац бр. 3** – издаје се у Општинској управи Општине Владичин Хан, канцеларија бр.19, код референта за ученичка и студентска питања а који се издаје на основу приложене ИЗЈАВЕ о члановима породице (Образац бр. 4) и одговарајућих доказа о оствареним приходима породице у назначеном периоду. За све незапошљене чланове породице се доставља уверење Националне службе за запошљавање а за чланове породице који се школују потврда да су редовни ученици или студенти.
* **Образац бр**. 4 – Изјава о члановима породице се оверава у Услужном центру Општине Владичин Хан на основу дате изјаве два сведока који не могу бити радници Општинске управе Општине Владичин Хан.

Поднета конкурсна документа се не враћа.

***РОК ЗА ПОДНОШЕЊЕ ДОКУМЕНТА***

Рок за пријављивање на конкурс је од **03.04.2015.** до **18.04.2015. године**. Неблаговремена и непотпуна достављена конкурсна документација неће бити разматрана.

***КРИТЕРИЈУМИ ЗА УТВРЂИВАЊЕ РЕДОСЛЕДА КАНДИДАТА***

**Редослед­канди­да­та** за доделу ученичке стипендије утврђује се на основу:

1. успеха оствареног у претходном школовању, и то:
* општег успеха од V до VIII разреда основне школе – за ученике I разреда средње школе, односно општег успеха из претходно завршених разреда средње школе – за ученике осталих разреда средње школе.
1. социјално-економског статуса породице.

Социјално-економски статус породице утврђује се на основу просека укупних месечних прихода по члану породице ученика, за период јул – децембар 2014 године.

**Успех остварен у претходном школовању** исказује се бројем бодова и то:

1. општи успех од V до VIII разреда основне школе, за ученике I разреда средње школе – исказује се бројем бодова у висини општег успеха од V до VIII разреда основне школе помножен са коефицијентом 8 (максимални број бодова 40);
2. општи успех из претходно завршених разреда средње школе, за ученике осталих разреда средње школе – исказује се бројем бодова у висини општег успеха из претходно завршених разреда средње школе помножен са коефицијентом 8 (максимални број бодова 40);

**Социјално - економски статус породице** исказује се бројем бодова за просек укупних месечних прихода по члану породице ученика за период јул–децембар 2014 године, на следећи начин:

Максимални број бодова остварених на основу овог критеријума су 60 ако је просечан приход по члану породице 0,00 динара.

Уколико је приход по члану породице већи од 0,00 динара, од максималног броја бодова 60 се одузима хиљадити део просечног прихода по члану породице и добија вредност остварених бодова на основу овог критеријума.

*Пример* (просечан приход по члану породице 4200 динара, остварени бодови 60 - 4,2 = 55,8 бода).

Кандидати се рангирају према укупном броју бодова оствареном по свим основама које се вреднују за доделу ученичкe стипендије. У случају да два или више кандидата имају исти број бодова предност има ученик који има бољи општи успех. Рангирање се врши на основу достављене документације.

***ПОСТУПАК***

Кандидат за добијање ученичке стипендије подноси пријаву с потребном документацијом комисији за доделу ученичких и студентских стипендија, преко Услужног центра општинске управе Општине Владичин Хан. Обрасци се могу преузети у Услужном центру Општине Владичин Хан, Светосавска 1, или у електронској форми са званичног сајта Општине ВладичинХан - [www.vladicinhan.org.rs.](http://www.vladicinhan.org.rs/) Приликом предаје документације издаје се потврда o пријему исте.

На основу наведених критеријума Комисија за доделу студентских и ученичких стипендија у року од 7 дана од дана истека рока за пријаву на конкурс објављује прелиминарне резултате конкурса на које кандидат има право приговора у року од 7 дана од дана објављивања прелиминарних резултата. Након истека рока за приговор комисија своју одлуку доставља Општинском већу Општине Владичин Хан која давањем сагласности постаје коначна. Прелиминарни резултати као и коначни резултати конкурса објављују се на званичном сајту Општине Владичин Хан [www.vladicinhan.org.rs](http://www.vladicinhan.org.rs) и огласној табли Општинске управе Општине Владичин Хан. Комисије завршава процес одлучивања.

***ИСПЛАТА СТИПЕНДИЈЕ***

Стипендије се за текућу годину исплаћују у 10 месечних рата. Износ стипендије утврдјује се на износ од 2500 динара месечно.

Кориснику стипендије обуставља се исплата уколико изгуби статус редовног ученика.

Уговор стипендирању са корисником закључује Председник Општине Владичин Хан.

Уговором о стипендирању ближе се уређују права и обавезе даваоца и корисника стипендије. У случају раскида уговора, корисник стипендије обавезан је да врати целокупни износ примљених средстава у року од 3 месеца од дана раскида уговора.